**POUK NA DALJAVO - 1. RAZRED COL**

**Učiteljica Smiljana Krapež**

**PETEK, 20. 3. 2020**

**SPO - ZAČETEK POMLADI/OPAZUJEM VREME**

**DOBER DAN NA 1. POMLADNI DAN UČENCEM IN STARŠEM**!

DANES PONOČI OB 3.50 JE NASTOPILA POMLAD, ČEPRAV JO GLEDE NA LEPO VREME IN ZNANILCE POMLADI PRIJETNO OBČUTIMO ŽE KAR NEKAJ ČASA. **DANES PA JE TUDI ENAKONOČJE, TO POMENI, DA STA DAN IN NOČ ENAKO DOLGA. OD DANES NAPREJ PA SE BO DAN DALJŠAL, NOČ PA KRAJŠALA.** SONCE ČEZ DAN KAR TOPLO GREJE. ODLOŽILI SMO BUNDE, ČEPRAV JIH BOMO LAHKO ŠE KDAJ V POMLADI POTREBOVALI. PRAV ZA PRIHODNJE DNI JE NAPOVEDANO HLADNEJŠE VREME, MOGOČE PA BO TUDI SNEŽILO. VENDAR BODO DNEVI GLEDE NA POMLADNI ČAS VEDNO TOPLEJŠI.

VSE DREVJE BRSTI, SADNO DREVJE PA TUDI CVETI. PREBUJAJO SE ZIMSKI ZASPANCI, PTIČKI PREPEVAJO IN SPLETAJO GNEZDA. KMALU BO PRIKUKALA KUKAVICA IN LASTOVICE SE BODO VRNILE V SVOJA GNEZDA. VSE V NARAVI BO OŽIVELO. V MLAKAH BO ŽABJI MREST.

LJUDJE ČISTIJO ODPADNE VEJE, LISTJE IN KAMENJE S TRAVNIKOV IN NJIV, KI SE JE NABRALO ČEZ ZIMO. ČE BO VREME SONČNO IN TOPLO IN ZEMLJA OGRETA BODO TUDI NA COLU IN V OKOLICI KMALU PRIČELI SEJATI ZELENJAVO IN SADITI KROMPIR IN DRUGE POLJŠČINE.

**OPAZOVANJE VREMENA : GLEJ DZ/SPO NA STRANI 17**

**TA TEDEN JE BILO VREME SONČNO IN BREZ OBLAKOV. VETER JE RAHLO PIHLJAL.**

**VREME PA SE SPREMINJA. KO OBLAKI PREKRIJEJO SONCE JE DELNO OBLAČNO. LAHKO JE OBLAČNO ALI DEŽUJE. ČE JE MRAZ PA LAHKO SNEŽI. PREDVSEM JESENI IN POZIMI PA JE COL ZNAN PO GOSTI MEGLI. PRI NAS JE VELIKOKRAT VETROVNO, SAJ JE AJDOVŠČINA PA TUDI COL Z OKOLICO ZNAN PO MOČNI BURJI.**

**S STARŠI SI DOBRO OGLEJ FOTOGRAFIJE IN ZNAKE ZA VREME OB FOTOGRAFIJ.**

**STARŠI NAJ TI V ZVEZEK SPO NARIŠEJO SEDEM KVADRATKOV V KATERE BOŠ PRERISAL ZNAKE.**

**GLEJ V DZ /SPO NA STRAN 17. NA VRHU NAPIŠI ŠE NASLOV: VREMENSKI ZNAKI.**

**GUM- PRISLUHNI SKLADBI ANTONIA VIVALDIJA: POMLAD.**

**SKLADBO NAJ TI STARŠI NAJDEJO ( NA YUTUBE: VIVALDI SPRING) ZBRANO JI PRISLUHNI.**

KATERE INSTRUMENTE SI PREPOZNAL? BI TUDI TI IGRAL NA TAK INSTRUMENT?

SI BIL KDAJ NA KONCERTU, KJER SO IZVAJALI TAKE VRSTE GLASBO?

**PO POSLUŠANJU SKLADBE SVOJE OBČUTKE IZRAZI S *POMLADNIM PLESOM* PRED SVOJO HIŠO!**

**MAT: RAČUNSKA ZGODBA /DZ - MAT NA STRANI 54 IN 55**

**RAČUNSKA ZGODBA JE ZGODBA, KI JO POVEŠ OB SLIČICI IN GLEDE NA PRIKAZ NA SLIČICI NAPIŠEŠ RAČUN.**

ZA **DRUGO** SLIČICO BI JAZ POVEDALA TOLE ZGODBO:

MIMO MOJE ROJSTNE HIŠE TEČE POTOK. OB HIŠI JE BILO NEKOČ VELIKO LESENO MLINSKO KOLO V NOTRANJOSTI PA PO DVA MLINSKA KAMNA. STARI OČE JE NA ENEM MLINSKEM KAMNU MLEL KORUZNO MOKO, NA DRUGEM PA PŠENIČNO MOKO. NEKEGA DNE JE KMETU IZ VASI VES DAN MLEL PŠENIČNO MOKO IN VREČE NOSIL V LESEN VOZIČEK, A V MLINU JE BILO MOKE ŠE ZA ENO VREČO.

VPRAŠANJE: KOLIKO VREČ JE SKUPAJ ZMLEL MOJ STARI OČE?

7+1= 8

MOJ STARI OČE JE V MLINU ZMLEL  **8** VREČ PŠENIČNE MOKE.

BI TI POVEDAL-A DRUGAČNO ZGODBO IN NAPISAL-A NA DRUGAČEN RAČUN?

TUDI TI SI IZMISLI ZGODBE ZA OSTALE ŠTIRI SLIČICE IN JIH POVEJ STARŠEM.

REŠI TUDI NALOGO O KLOVNU IN OPICI.

**SLJ- ČRKA R**

NAJPREJ UGANKA ZATE:

**PETINDVAJSET JIH KORAKA.**

**A DRUGAČNA JE PRAV VSAKA,**

**KDOR ODLIČNO JIH POZNA,**

**JE MED KNJIGAMI DOMA.**

**TO SO \_\_\_\_\_\_\_\_\_\_\_\_\_\_\_\_\_\_.**

UPAM, DA SI OSVOJIL-A PRAVILNE POTEZE ZAPISA ČRKE R. (PAZI, DA JE TREBUŠČEK PRI R-JU KAR DEBEL!)

**DA BOŠ ZAPIS ŠE BOLJE OBVLADAL PREPIŠI BESEDE IN POVEDI, KI JIH ŽE IMAŠ NAPISANE V MALEM ČRTANEM ZVEZKU SLJ.**